২০২৩ আইসিসি মহিলা টি২০ বিশ্বকাপ
২০২৩ আইসিসি নারী টি২০ বিশ্বকাপ ছিল একটি আন্তর্জাতিক ক্রিকেট টুর্নামেন্ট যেটি আইসিসি নারী টি২০ বিশ্বকাপের অষ্টম আসর হিসেবে ২০২৩ সালের ফেব্রুয়ারি মাসে দক্ষিণ আফ্রিকায় অনুষ্ঠিত হয়। টুর্নামেন্টটি প্রাথমিকভাবে ২০২২ সালে অনুষ্ঠিত হওয়ার কথা ছিল, কিন্তু পরবর্তীতে ২০২৩ সালের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়। অস্ট্রেলিয়া ছিল বিগত আসরের বিজয়ী দল। ২০২২ সালের ৩ অক্টোবর আন্তর্জাতিক ক্রিকেট কাউন্সিল (আইসিসি) টুর্নামেন্টের সূচি নিশ্চিত করে। টুর্নামেন্টের ফাইনালে দক্ষিণ আফ্রিকাকে পরাজিত করে টি২০ বিশ্বকাপে নিজেদের ষষ্ঠ শিরোপা অর্জন করে অস্ট্রেলিয়া। টুর্নামেন্টের সেরা খেলোয়াড় নির্বাচিত হন অস্ট্রেলিয়ার অ্যাশলি গার্ডনার।